CELEX: E2017P0001(01)
Language: fi
Date: 2019-02-26 00:00:00
Title: Nettbuss AS:n 26 päivänä helmikuuta 2019 Konkurrenten.no AS:ää vastaan nostama kanne (Asia E-1/17 – Costs)

13.6.2019   
            
            
               FI
            
            
               Euroopan unionin virallinen lehti
            
            
               C 197/36
            
         
      Nettbuss AS:n 26 päivänä helmikuuta 2019 Konkurrenten.no AS:ää vastaan nostama kanne
      (Asia E-1/17 – Costs)
      (2019/C 197/08)
      Nettbuss AS, asiamiehenään Camilla Borna Fossem, Advokatfirmaet Schjødt AS, Ruseløkkveien 14, NO-0201 Oslo, Norja, on nostanut 26 päivänä helmikuuta 2019 EFTAn tuomioistuimessa kanteen Konkurrenten.no AS:ää vastaan.
      Kantaja pyytää tuomioistuinta antamaan seuraavan määräyksen:
      
                  1.
               
               
                  Konkurrenten.no AS:n on maksettava Nettbuss AS:lle 442 125 Norjan kruunun suuruinen summa (tai vastaava määrä euroina) asiaankuuluvien viivästyskorkojen lisäksi.
               
            Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
                  —
               
               
                  Konkurrenten.no AS nosti 11 päivänä tammikuuta 2017 EFTAn tuomioistuimessa kanteen EFTAn valvontaviranomaisen toukokuussa 2015 tekemää päätöstä N:o 179/15/KOL vastaan. Valvontaviranomaisen päätös on vaikuttanut suoraan kantajaan, joka on pyytänyt tuomioistuinta hyväksymään sen väliintulijaksi asiassa E-1/17, Konkurrenten.no AS vastaan EFTAn valvontaviranomainen. Kantaja hyväksyttiin 12 päivänä heinäkuuta 2017 väliintulijaksi tuomioistuimen presidentin määräyksellä.
               
            
                  —
               
               
                  EFTAn tuomioistuimen työjärjestyksen 70 artiklan 1 kohdassa sanotaan näin:
                  
                     ”Jos oikeudenkäyntikulujen korvaamisesta syntyy riita, tuomioistuin ratkaisee sen antamalla määräyksen asianosaisen pyynnöstä ja vastapuolen huomautukset kuultuaan.”
                  
               
            
                  —
               
               
                  EFTAn tuomioistuin määräsi asiassa E-1/17 Konkurrenten.no AS:n korvaamaan kantajan oikeudenkäyntikulut.